তামান্না ভাটিয়া
তামান্না ভাটিয়া (সিন্ধি: تمنا ڀاٽيا, হিন্দি: तमन्ना भाटिया, উচ্চারিত [t̪əmənːɑː bʱaːʈɪjɑː] (শুনুন); জন্ম: ২১শে ডিসেম্বর ১৯৮৯) একজন ভারতীয় চলচ্চিত্র অভিনেত্রী, যিনি মূলত তেলুগু ও তামিল ছবিতে অভিনয় করেন। ২০০৫ সালে তিনি চাঁদ সা রোশন চেহরা ছবির মধ্য দিয়ে বলিউডে পা রাখেন এবং একই বছর তেলুগু ও তামিল ছবিতে কাজ শুরুর আগে ইন্ডিয়ান আইডম প্রথম আসরের বিজয়ী অভিজিত সাবন্তের ‘আপকা অভিজিত’ অ্যালবামের ‘লফ্জোঁ মেঁ’ নামক একটি গানে তাকে মডেল হিসেবে দেখা যায়। সে বছর শ্রী ছবিটি দিয়ে প্রথমবারের মতন তেলুগু চলচ্চিত্রে পদার্পণ করেন এবং পরবর্তী বছর তিনি তার প্রথম তামিল ছবি কেদিতেও নাম লেখান। ২০০৭ সালে তিনি কলেজ জীবনের উপর ভিত্তি করে নির্মিত তেলুগু ছবি হ্যাপি ডেজ ও তামিল ছবি কল্লূরী নামের নাট্যচিত্রেও অভিনয় করেন। তার কাজগুলো হলো তামিল ছবি অয়ন (২০০৯), পাইয়া (২০১০) এবং সিরুথাই (২০১১)। ২০১১ সালে তিনি ১০০% লাভ (২০১১) করে তেলুগু ছবিতে ফিরে আসেন। তার অন্যান্য ছবিগুলো হলো রাছা (২০১২), ক্যামেরামান গঙ্গা থো রামবাবু (২০১২), থাডাকা (2013), আগাডু (২০১৪), বাহুবলীঃ দ্য বিগিনিং, বেঙ্গল টাইগার (২০১৫),ওপিরি (২০১৬) এবং 'বাহুবলী ২ঃ দ্য কনক্লুশন (২০১৭)। অতঃপর তিনি নিজেকে তেলুগু ছবিতে একজন সমসাময়িক অভিনেত্রী হিসেবে প্রতিষ্ঠা করেন।